**ΠΑΡΑΡΤΗΜΑ ΠΕΡΙΓΡΑΜΜΑΤΟΣ ΜΑΘΗΜΑΤΟΣ**

**Εναλλακτικοί τρόποι εξέτασης μαθήματος σε καταστάσεις έκτακτης ανάγκης**

|  |  |
| --- | --- |
| **Τμήμα:** | ΚΟΙΝΩΝΙΚΗΣ ΠΟΛΙΤΙΚΗΣ |
| **Μάθημα:** | ΕΙΔΙΚΑ ΘΕΜΑΤΑ ΠΟΙΝΙΚΗΣ ΔΙΚΑΙΟΣΥΝΗΣ ΚΑΙ ΑΝΤΕΓΚΛΗΜΑΤΙΚΗΣ ΠΟΛΙΤΙΚΗΣ  |
| **Κωδικός Μαθήματος** | 67 |
| **Διδάσκων:** | ΜΑΡΓΑΡΙΤΑ ΓΑΣΠΑΡΙΝΑΤΟΥ |
| **Τρόπος επικοινωνίας με διδάσκοντα** | Με αποστολή μηνύματος ηλεκτρονικού ταχυδρομείου στη διεύθυνση mgaspari@sp.duth.gr  |
| **Επόπτες/Επιτηρητές: (1)** | ΟΧΙ |
| **Εξάμηνο:**  | ΣΤ΄ και Η΄ (6ο και 8ο εξάμηνο )  |
| **Επίπεδο σπουδών: (2)** | ΠΠΣ |
| **Τρόποι εξέτασης: (3)** | Γραπτή εξ αποστάσεως εξέταση μέσω eclass  |
| **Οδηγίες υλοποίησης εξέτασης: (4)** | Η εξέταση του μαθήματος στην επαναληπτική εξέταση του Σεπτεμβρίου θα πραγματοποιηθεί την **Τετάρτη 15 Σεπτεμβρίου και ώρα 17:00-19:00** μέσω της πλατφόρμας **open-eclass.**Πριν από τις εξετάσεις θα πρέπει να εγγραφείτε στο eclass στο αντίστοιχο μάθημα «*Ειδικά Θέματα Ποινικής Δικαιοσύνης και Αντεγκληματικής Πολιτικής*» (Σχολή Κοινωνικών, Πολιτικών και Οικονομικών Επιστημών, Τμήμα Κοινωνικής Πολιτικής) με τον ακαδημαϊκό σας λογαριασμό. **Μόνο οι φοιτητές/τριες που έχουν εγγραφεί στο μάθημα με τον ακαδημαϊκό τους λογαριασμό μπορούν να λάβουν μέρος στην εξέταση.** Κατά την ημέρα της εξέτασης, θα αναρτηθούν στο πεδίο **ΕΡΓΑΣΙΕΣ, τα θέματα των εξετάσεων, τα οποία οι φοιτητές/τριες καλούνται να απαντήσουν, αναρτώντας σε μορφή αρχείου (word) τις απαντήσεις τους, εντός του προκαθορισμένου χρόνου της εξέτασης.** Οι απαντήσεις υποβάλλονται στο πεδίο **ΕΡΓΑΣΙΕΣ** του eclass.Κατά την εξέταση οι φοιτητές/τριες δύνανται να χρησιμοποιήσουν το διδακτικό σύγγραμμα και άλλες βιβλιογραφικές πηγές, δεδομένου ότι τα θέματα που θα τεθούν απαιτούν κριτική και συνδυαστική σκέψη και εφαρμογή θεωρητικών γνώσεων. Οι απαντήσεις πρέπει να δοθούν με επεξεργασία της εξεταστέας ύλης και **όχι με αντιγραφή αποσπασμάτων της, είτε από το σύγγραμμα είτε από σημειώσεις.** Οι εργασίες που έχουν εκπονηθεί κατά τη διάρκεια του εξαμήνου και έχουν παραδοθεί εγκαίρως (έως 13 Ιουνίου 2021), θα ληφθούν υπόψη ως ενισχυτικές του βαθμού των γραπτών εξετάσεων (ενίσχυση έως 3 βαθμούς). Για την επιμέτρηση του ενισχυτικού βαθμού απαιτείται η λήψη προβιβάσιμου βαθμού στις γραπτές εξετάσεις (τουλάχιστον 5). Εκπρόθεσμη υποβολή δεν θα γίνει δεκτή εκτός εάν οφείλεται σε τεχνικό πρόβλημα και ενημερωθεί η διδάσκουσα πριν από τη λήξη του χρόνου υποβολής.Καθ΄ όλη τη διάρκεια της εξέτασης θα είναι δυνατή η επικοινωνία με τη διδάσκουσα με τον τρόπο που αναφέρεται ανωτέρω και μέσω της ηλεκτρονικής πλατφόρμας **Microsoft TEAMS,** στο σύνδεσμο του μαθήματος. Μέσω της ίδιας πλατφόρμας θα εξεταστούν προφορικά οι φοιτητές και φοιτήτριες που έχουν αυτό το δικαίωμα και το έχουν δηλώσει στη γραμματεία, στα ίδια θέματα με αυτά των γραπτών εξετάσεων.  |

1. Συμπληρώνεται εφόσον υπάρχουν
2. Συμπληρώνεται ανάλογα: μάθημα ΠΠΣ ή μάθημα ΠΜΣ
3. Συμπληρώνεται με έναν ή περισσότερους τρόπους εξέτασης που επιθυμεί ο διδάσκων π.χ.
* γραπτή εργασία ή/και ασκήσεις,
* γραπτή ή προφορική εξέταση με εξ αποστάσεως μεθόδους, υπό την προϋπόθεση ότι εξασφαλίζεται το αδιάβλητο και η αξιοπιστία διενέργειας της εξέτασης.
1. Στο πλαίσιο **Οδηγίες υλοποίησης** ο διδάσκων καταγράφει σαφείς οδηγίες προς τους φοιτητές όπου αναφέρονται:

 α) σε περίπτωση **γραπτής εργασίας ή/και ασκήσεων:** οι ημερομηνίες παράδοσης και το μέσο υποβολής τους στον διδάσκοντα, ο τρόπος βαθμολόγησής τους, η συμμετοχή της εργασίας στον τελικό βαθμό και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση.

β) σε περίπτωση **προφορικής εξέτασης με εξ αποστάσεως μεθόδους:** οι οδηγίες πραγματοποίησης της εξέτασης (π.χ. σε γκρουπ Χ ατόμων), ο τρόπος εκφώνησης θεμάτων, οι εφαρμογές που θα χρησιμοποιηθούν, τα απαραίτητα τεχνικά μέσα για την υλοποίηση της εξέτασης (μικρόφωνο, κάμερα, επεξεργαστής κειμένου, σύνδεση στο διαδίκτυο πλατφόρμα επικοινωνίας), οι υπερσύνδεσμοι σύνδεσης με την εικονική αίθουσα ή ο τρόπος και ο χρόνος αποστολής του υπερσυνδέσμου, οι ημερομηνίες και ώρες που θα συνδεθεί κάθε φοιτητής (πρόγραμμα εξέτασης), η διάρκεια της εξέτασης (έναρξη-λήξη), ο τρόπος βαθμολόγησης, η συμμετοχή της εξέτασης στον τελικό βαθμό, οι τρόποι με τους οποίους εξασφαλίζεται το αδιάβλητο και η αξιοπιστία εξέτασης και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση και η ώρα εξέτασής τους.

γ) Σε περίπτωση **γραπτής εξέτασης με εξ αποστάσεως μεθόδους**: οι οδηγίες χορήγησης των θεμάτων, ο τρόπος υποβολής των απαντήσεων, η χρονική διάρκεια της εξέτασης, ο τρόπος βαθμολόγησης, η συμμετοχή της εξέτασης στον τελικό βαθμό, οι τρόποι με τους οποίους εξασφαλίζεται το αδιάβλητο και η αξιοπιστία εξέτασης και ό,τι άλλο κρίνει ο διδάσκων ότι πρέπει να αναφερθεί. Επισυνάπτεται κατάλογος μόνο με τα ΑΕΜ των δικαιούχων να συμμετάσχουν στην εξέταση.

**Ο/Η ΔΙΔΑΣΚΩΝ/ΟΥΣΑ ΑΠΟΣΤΕΛΛΕΙ ΤΟ ΠΑΡΑΡΤΗΜΑ ΜΕΣΩ ECLASS ΣΤΟΝ ΚΑΤΑΛΟΓΟ ΤΩΝ ΣΥΜΜΕΤΕΧΟΝΤΩΝ ΣΤΗΝ ΕΞΕΤΑΣΗ ΦΟΙΤΗΤΩΝ ΠΟΥ ΕΧΕΙ ΚΑΤΕΒΑΣΕΙ ΑΠΟ ΤΟ CLASS WEB.**